**ПРОТОКОЛ № 26**

**от заседанието на Комисията по правни въпроси към**

 **пленума на Висшия съдебен съвет,**

**проведено на 06.11.2023 г.**

Днес, 6 ноември 2023 г., понеделник, от 14.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

 **ВЕРОНИКА ИМОВА**

 **АТАНАСКА ДИШЕВА**

**ПЛАМЕН НАЙДЕНОВ - отсъства**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**:Предложение от работната група, създадена в изпълнение на решение на пленума на ВСС по протокол № 26/22.10.2020 г. за последващ мониторинг по отношение на изпълнението на предложенията за оптимизация на Единната информационна система на съдилищата, за изменение и допълнение на Наредба № 7 от 28.09.2017 г. за съдебните заседатели.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**.**ОДОБРЯВА** направеното от работната група, създадена в изпълнение на решение на пленума на ВСС по протокол №  26/22.10.2020  г., предложение за изменение и допълнение на Наредба № 7 от 28 септември 2017 г. за съдебните заседатели.

**1.2**. **ВЪЗЛАГА** на дирекция „Правна“, АВСС да изготви проект на Наредба за изменение и допълнение на Наредба № 7 от 28 септември 2017 г. за съдебните заседатели, както и мотиви към него.

**1.3**. След изготвяне на проекта Наредба за изменение и допълнение на Наредба № 7 от 28 септември 2017 г. за съдебните заседатели и мотивите към него същите **ДА СЕ ВНЕСАТ** за разглеждане на следващо заседание на Комисията.

**2. ОТНОСНО**: Писмо от министъра на правосъдието във връзка с определяне на представители за участие в работна група. (ВСС-13579/31.10.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**. **ПРЕДЛАГА** на пленума на Висшия съдебен съвет да вземе следното решение:

 1.ОПРЕДЕЛЯ за представител от Висшия съдебен съвет за участие в работна група за изготвяне на нормативни промени, целящи осигуряване правото на адвоката, приравнено със съдията, по отношение на дължимото му уважение и съдействие при достъпа му в сградите на органите на съдебната власт и в помещенията, охранявани от Главна дирекция „Изпълнение на наказанията“ и Главна дирекция „Охрана“, както и запазване на адвокатската тайна при контактите на адвокат с клиент в такива помещения:

 - ……………………… - член на Висшия съдебен съвет.

 2. УВЕДОМЯВА министъра на правосъдието за решението по т.2.1.

**2.2.** ВНАСЯ като точка в дневния ред за разглеждане на заседание на пленума на Висшия съдебен съвет на **23.11.2023 г.**

**3. ОТНОСНО**: Писмо от Министерство на правосъдието с рег. индекс № ВСС-12681/06.10.2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1**. **ПРИЕМА ЗА СВЕДЕНИЕ** постъпилото предложение за изменение на разпоредбите на чл. 24 и чл. 25 от Наредба № Н-1 от 2014 г. за съдебните преводачи.

 **3.2.** Да **СЕ УВЕДОМИ** министъра на правосъдието за решението по т.**3.1** ведно с мотивите.

**4. ОТНОСНО**: Запитване от административния ръководител – председател на Окръжен съд – Смолян във връзка с определяне на възнаграждението на младши съдия, командирован на длъжност „съдия“ в Районен съд. (ВСС-4930/01.09.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. Извън правомощията на Комисия по правни въпроси към пленума на Висшия съдебен съвет е произнасянето по направеното запитване от административния ръководител – председател на Окръжен съд – Смолян.

 **4.2. УВЕДОМЯВА** г-н Петър Маргаритов, административен ръководител – председател на Окръжен съд – Смолян за решението по т. 4.1, ведно с мотивите.

**5. ОТНОСНО**: Запитване от и.ф. административен ръководител на Районен съд – Бургас.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**5.1**. Да **СЕ УВЕДОМИ** Анатоли Бобоков – и.ф. административен ръководител на Районен съд – Бургас *(съгласно Заповед № РД 13-163/30.08.2023 г.)*, че решението по т. 6 от протокол №  05/20.03.2023  г. на Комисия по правни въпроси към пленума на Висшия съдебен съвет, с което размерът на допълнителното трудово възнаграждение за придобит трудов стаж и професионален опит на младшите магистрати за времето на обучението им в Националния институт на правосъдието се определя в размер на 1.5 на сто има действие занапред.

**6. ОТНОСНО:** Запитване от административния ръководител на Районен съд – Котел.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**6.1**. Поставеният въпрос е от компетентността на административния ръководител – председател на Районен съд – Котел.

**6.2.** Решението по т.6.1 ведно с мотивите да се изпрати на г-жа Тодорка Цончева – административен ръководител – председател на Районен съд – Котел.

**7. ОТНОСНО**: Запитване от административния ръководител на Районен съд – Кърджали.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**7.1.** Поставените в запиването въпроси са от компетентността на административния ръководител – председател на Районен съд – Кърджали.

 **7.2.** Решението по т.7. 1 ведно с мотивите да се изпрати на г-жа Здравка Запрянова – административен ръководител – председател на Районен съд – Кърджали.

**ПРЕДСЕДАТЕЛ**

**НА КОМИСИЯТА: /п/**

**ЦВЕТИНКА ПАШКУНОВА**